És l'estació amb la superfície esquiable més gran d'Espanya.
Disposa de 156 km de pistes repartits en 6 de verdes, 42 de blaves, 39 de vermelles i 17 de negres) i també ofereix un circuit d'esquí nòrdic, un snowpark i un estadi d'eslàlom.
S'hi pot accedir amb transport públic des de la Vall d'Aran, però no des del Pallars, tot i que alguns hotels proporcionen transport privat fins a les pistes.
També existeix un servei de transport entre l'estació de tren d'alta velocitat de Lleida i Baqueira-Beret.
Boí Taüll Resort és l'estació amb les cotes més altes del Pirineu català amb la base a 2.020 m i el cim al Puig Falcó (2.751 m).
Ofereix 47 pistes d'esquí alpí (6 de verdes, 8 de blaves, 24 de vermelles i 9 de negres) i parc de neu per practicar el surf d'estil lliure i el surf de neu.
Entre les activitats proposades destaca el senderisme amb raquetes, les motos de neu i dues escoles d'esquí amb 125 monitors.
L'estació és a la Vall de Boí, on s'hi troba el famós conjunt d'esglésies romàniques declarat patrimoni de la humanitat per la Unesco.
És una estació amb la majoria de pistes entre arbres, situada al costat del Parc Nacional d'Aigüestortes i Estany de Sant Maurici, a la comarca del Pallars Sobirà.
La cota màxima és de 2.500 m i disposa de 25 km esquiables dividits en 22 pistes (2 de verdes, 10 de blaves, 7 de vermelles, 4 de negres), 6 remuntadors i 3 escoles d'esquí.
A més, hi ha pista de trineus, pista de raquetes i snowpark.
Té uns 74 km esquiables i la pista més llarga del Pirineu Oriental.
Els esquiadors poden triar entre 9 pistes verdes, 24 de blaves, 23 de vermelles i 9 de negres, en contacte directe amb la natura, al bell mig de la Cerdanya.
Des del 2013 disposa de 10 km de pistes il·luminades per poder-hi practicar l'esquí nocturn.
El Parc de Neu està al dia de les últimes tendències en esports d'hivern, i té elements per a tots els nivells: 'big jumps', baranes, calaixos, 'rainbows' i una 'S' de dotze metres.
L'estació d'esquí alpí de La Molina està molt ben comunicada amb transport públic.
S'hi pot arribar amb una combinació de tren i autobús.
La Molina té 68 km esquiables i disposa de 63 pistes d'esquí, a banda de tenir 10 escoles i un total de 400 professors.
L'snowpark és accessible amb telecadira i equipat amb mòduls, baranes, salts i, a més, hi ha el Halp Pipe més gran del Pirineu.
Situada al Pallars Sobirà, entre Rialp i Llavorsí, l'estació de Port-Ainé té 26,7 km esquiables i disposa de 25 pistes d'esquí alpí: 6 verdes, 4 blaves, 11 vermelles i 4 negres.
A més, té una zona de surf d'estil lliure amb mòduls amb salts, piràmides, baranes, quarters i zones preparades tant per al practicant d'esquí com per al surf de neu.
Amb les primeres nevades, Vall de Núria es converteix en una estació d'esquí familiar i acollidora, dotada amb tots els serveis necessaris, com són l'escola d'esquí, el lloguer de material, un parc de neu i un servei d'atenció mèdica.
Té 7,6 km esquiables i hi ha 11 pistes: 3 verdes, 3 blaves, 3 vermelles i 2 negres.
S'hi fan classes d'esquí alpí, surf de neu, esquí de muntanya, raquetes de neu, busseig sota el gel i tir amb arc.
L'estació es troba a la Vall de Camprodon, al terme municipal de Setcases, a la comarca del Ripollès.
Té 18,7 km esquiables i disposa de 13 pistes, de les quals 3 són verdes, 3 blaves, 6 vermelles i 1 negra.
S'hi pot practicar excursions amb raquetes i escalada en neu i gel.
L'esquí nòrdic és l'activitat principal de l'estació, però també s'hi poden fer excursions amb raquetes o, simplement, gaudir del paisatge, la gastronomia i la neu.
L'estació d'Aransa proposa 31 km de circuits traçats variats i aptes per a tots nivells, entre boscos i amb magnífiques panoràmiques de la Serralada del Cadí.
També compta amb 15 km d'itineraris per a raquetes.
La pista d'esquí nòrdic de Lles de Cerdanya és ideal per a les escoles i proposa nombroses activitats per als debutants.
S'hi pot practicar esquí nòrdic i excursions amb raquetes de neu amb monitor o sense.
Té 36 km de pistes i també itineraris per a raquetes.
Sant Joan de l'Erm és l'estació d'esquí nòrdic més extensa del país, situada en un paratge boscós entre l'Alt Urgell i el Pallars Sobirà.
Els 21 km de pistes esquiables de Sant Joan de l'Erm transcorren enmig de boscos de pi roig, pi negre, avet i bedoll i arriben fins als 2.050 m d'alçada, comunicant amb l'estació d'esquí alpí de Port-Ainé.
L'estació d'esquí nòrdic de Tuixent-La Vansa disposa de 30 km de pistes per practicar esqui nòrdic i fer excursions amb raquetes.
Els dominis de l'estació van des de la Muntanya de l'Arp a una alçada de 1830 m fins a Prat Llong a una alçada de 2150 m.
L'estació d'esquí nòrdic de Guils Fontanera pertany al poble de Guils de Cerdanya, a només 12 km de Puigcerdà.
La cota màxima és a 1.905 m d'altitud en una àrea de bosc de pi negre i disposa de 45 km de pistes de diferents nivells: 6 verdes, 3 blaves, 7 vermelles i 1 negra, totes intercomunicades, així l'esquiador pot triar el recorregut adequat al seu nivell amb uns traçats que combinen boscos de pi negre, prats i clarianes.
L'estació d'esquí de fons de Bosc Virós es troba situada a la vall Ferrera, a la comarca pirinenca del Pallars Sobirà.
La base de l'estació és el refugi Gall Fer, situat a 1.700 metres d'altitud.
Des del Gall Fer s'estén la xarxa de pistes traçades per a la pràctica de l'esquí de fons, amb un total de 25 quilòmetres.
Els recorreguts estan adaptats per a esquiadors de tots els nivells i es troben entre els 1.700 metres i els 2.200 metres de cota.
A més, hi ha un circuit de 12 quilòmetres específicament dissenyat per als trineus de gossos.